polyglot-tagger/wikipedia-language-snippets-filtered huggingface dataset:
Strollad Komunour India ) a zo anv ur strollad komunour marksour-leninour maoour bet krouet en India e d'an 21 a viz Gwengolo 2004 pa gendeuzas Strollad Komunour India Brezel ar Bobl gant ar Greizenn Komunour Maoour, bet dilennet penn Brezel ar Bobl, Muppala Lakshmana Rao da Sekretour-Meur ar Strollad nevez-krouet.
Peurliesañ ez a an adkas etrezek an nec'h hag a-dreñv ar werenn vukañ e adkaver ur ferenn-zifazier hag ur c'hengereg toennheñvel pe ur pentamelezour hag a adlak ar skeudenn eus an tu mat evit ma vefe gwelet ar skeudenn evel er wirionez er bizer gant lagad an hini a gemer ar poltred.
Hervez ar mammennoù e savas un templ eus an Heol anvet Sec'het-Rê, da lâret eo park Rê, n'eo ket bet adkavet betek-henn hag e rankfed klask anezhañ dindan traezh gouelec'h ar c'hornôg etre Abou Ghorab hag Abousir.
Meneget eo an ergerzhadeg-se a-hend-all e bloazdanevelloù an dierniezh miret war Maen Palermo, ma lenner e oa kaset un truaj gant Bro ar Pount e-doug trizekvet bloavezh ar ren, anezhañ 80 000 muzuliad mir, elektrom ha produioù prizius all.
Reiñ a ra an enskrivadur titloù klok ar faraon ha lavaret e oa faezhet « holl Aziaiz eus holl ar broioù estren » gantañ, pezh zo lavaret amplik evel just met gellet a ra ober anv eus un ergerzhadeg da beoc'haat meuriadoù kantreat ar vro da suraat an hentoù koñvers etrezek ar sav-Heol ha mengleuzioù mein-turkez ar Sinai.
Francisco Vásquez de Coronado, ganet e Salamanca e 1510 ha marvet e Mec'hiko d'an 22 Gwengolo 1554 a oa ur c'honkistador spagnol hag en doa treuzet Mec'hiko Nevez ha lodennoù all eus ar pezh zo mervent Stadoù-Unanet Amerika hiziv, etre 1540 ha 1542.
Talvout a ra kement-se alies da ziskouez n'eus ket da reizhañ tra er frazenn meneget, ha pa vije kavet si pe fazi enni, peogwir eo ur meneg resis ha feal a venner ober, hag er skrid orin eo edo ar si pe ar fazi, ha n'eo ket gant an hini en meneg.
32 waz a gollas o buhez abalamour d'ar brezel hervez monumant ar re varv, d.l.e. 5,35% ag ar boblañs hervez an niveradeg bet graet e 1911; tri anezhe a varvas e Belgia e miz Eost 1914 unan d’ar 21 e Fosses, soudard e oa er 70vet Rujumant Troadegiezh, beziet e voe en Aiseau, an daou all d’an 22, unan anezhe e Maissin, soudard e oa er 62vet Rujumant Troadegiezh, egile e Virton, soudard e oa er 124vet Rujumant Troadegiezh.
Daoust da vezañ skrivet 44 fezh-c'hoari, hervez ar ouiziegion Aleksandria (35 pezh-c'hoari dibarel, 5 adstagadur, ha 4 ma n’eo ket sur eo Aristofanes an oberour), an darn vuiañ anezho zo bet kollet pe chomet e stumm fragmantoù.
E-kerzh fin ar V ha deroù ar IV kantvedoù kt JK, endra save soñjezonioù nevez ha cheñche ar vuhezegezh politikel ha sokial e kêr Aten, Aristofanes a ziklêrie dre e oberennoù farserezh ar bolitikerion demagog pe bartizanted ar brezel, hag ar sitoianed gwasket gant « ar reizhenn » .
An daou bezh-c'hoari-se, hag an Akarnianed, ne oant ket bet c’hoariet dindan e anv gwirion, dre m’en doa aon an oberour rak an ersavioù ; daoust d’e evezhiegezh e risklas marteze ur prosez dirak Kuzul ar Pemp-Kant, goude bezañ c’hoariet ar Vabilonianed.
Kleuboù: el Luksembourg e c'hoari er C.E. Le Cavalier Differdange, e Belgia er Cercle Royal de Liège abaoe 2001, goude bout bet c'hoariet er C'hleub Schach Klub Rochade Eupen-Kelmis, en Izelvroioù er Schrijvers Rotterdam hag e Bro-C'hall e L'Echiquier Cappellois .
Gant ur barzh e voe skrivet tri madrigal diwar an oberenn, gant unan all un epigram latin, a rae meneg eus gwerzenn Vergilius Omnia Vincit Amor, met ne voe ket lakaet da anv d'an daolenn ken na deuas an arzvarnour Giovanni Pietro Bellori da skrivañ buhez Caravaggio e 1672.
Implij a reas goude un eil gengereg hag e teuas a-benn da adsevel ur ban goulou gwenn adalek ar ganevedenn savet a ziwar ar c'hengereg kentañ: Diskouezet e devoa ne oa ket al livioù un disoc'h eus obererezh ar c'hengereg war ar goulou gwenn, met ar goulou gwenn an hini eo a oa savet gant meur a liv.
Goude ur ur unsilabennek "greñv" , d.l.e gant an taol-mouezh warni hag ivez goude meur a c'her unsilabennek "gwan" : è, e, o, a, da, fra, che, se, ma, più, può, gru, re, blu, tre, me, te, sé, ciò, no, sì, già, giù, là, lì, qua, qui, né
Skrivañ a ra pennadoù evit Gwalarn, ar gelaouenn lennegel krouet e 1922 gant Roparz Hemon hag Olier Mordrel, hag embann a ra enni troidigezhioù diwar ar spagnoleg , an henc'hresianeg ha barzhonegoù evel "Nozvez arkus e beg an enezenn" skrivet e koun Jakez Riou e 1938 ha kempennet e 1960 .
Youenn Drezen, Yves Le Drezen e anv ofisiel, bet ganet d'ar 14 a viz Gwengolo 1899 e Pont-'n-Abad hag aet da anaon d'ar 17 a viz C'hwevrer 1972 en Oriant, alias Corentin Cariou peotramant Tin Gariou, zo bet skrivagner ha kazetenner.
Kêrioù pennañ treuzet : Naoned, Kernitron-al-Lann, Blaen, Redon, Kistreberzh, Gwened, Sant-Teve, An Alre, Henbont, An Oriant, Kemperle, Banaleg, Rosporden, Kemper, Brieg, Kastellin, Daoulaz, Plougastell-Daoulaz, Ar Releg-Kerhuon, Gwipavaz, Plabenneg, Lesneven, Montroulez, Lannuon, Gwengamp, Plijidi, Karaez.
Redadeg 2008 a oa ur redadeg 600 kilometr, war droad, noz-deiz, eus Naoned da Garaez, dre Redon, Gwened, Henbont, Kemper, Plougastell, Lesneven, Montroulez, Lannuon ha Gwengamp, aozet gant Diwan en deizioù kentañ a Vae e 2008 evit lidañ he 30 vloaz.
Abalamour d'he deskadurezh katolik, d'an enebiezh krenn embannet gant he zad ouzh an naziouriezh, da skiant-prenet he breur, soudard ha studier war ar vezegiezh ha goude klañvgarrour en ospitalioù talbenn ar Reter, test eus ar varbariezh nazi e-keñver ar Yuzevien hag ar Rused, e tigoras he daoulagad war stad Alamagn.
Sophia Magdalena Scholl (Forchtenberg, 9 a viz Mae 1921 – München, 22 a viz C'hwevrer 1943) a oa ur stourmerez politikel alaman e-pad an Eil Brezel Bed, hag unan eus pennoù ar Rozenn Wenn , un aozadur da stourm a-enep an naziouriezh en Alamagn.
Hervez an displegadennoù roet gant ar gouarnamant hag e vinistr, Guy Hascoët, sekretour-stad evit an armerzh kengred e tlee ar c'hevelourioù-se bezañ etre ar c'hevredad kenwerzhel rik a zo rediet dasparzhañ darn e gounidoù d'e berc'henned hag ar c'hevarzhe ne c'hell ket reiñ arc'hant d'e verourien .
Ne c'halle ket Petra chom evel ma oa en abeg d'ar ger brezhoneg "petra" ; diwar levezon ar stumm gallek Pierre /pjɛr/ e teuas "Pêr", hag en abeg da daol-mouezh kreñv ar brezhoneg ne c'halled ket distagañ /'piɛr/ e-lec'h /pjɛr/ ; Pezr eo bet ar stumm brezhonek koshañ neuze, dre steudiadur /i/ ha dre emdroadur an /t/ latin e /z/ hervez lezennoù distagadur ar brezhoneg, kent bezañ Pêr /pɛ:r/, an tired-kognek o verkañ dre skrid ar /z/ a zo aet da get, koulz hag astenn ar vogalenn /e/ en abeg d'ar steuziadur-se end-eeun.
Un trede doare eo an nevezc'heriañ, da lavaret eo ar goveliañ gerioù nevez en ur yezh evit bastañ da ezhommoù nevez : un nevezc'her eo ar brezhoneg poellgomz , a zo bet goveliet evit treiñ ar ger saoznek smartphone ; diwar gwriziennoù estren e vez nevezc'heriet, evel er galleg téléphone , pe diwar gwriziennoù a zo er yezh dija, evel pellgomz .
Venus Lely zo un delwenn varmor a oa en tiegezh Gonzaga e Mantova, renablet eno e 1627 E 1631 edo e Bro-Saoz ma veze lavaret e oa "ar gaerañ delwenn a zo" ha priziet kement ha 6 000 skoed Prenet e voe e 1627-28 digant an tiegezh Gonzaga evit ar roue saoz Charlez Iañ , a voe strewet e zastumad da vare Commonwealth Cromwell, ha prenet gant al livour Peter Lely.
Un doare all c'hoazh eo ar Venus en he c'hluch vihan marmor eus ar Iañ kanved kent JK kavet en Enez Rodos ha miret e Mirdi Hendraouriezh Rodos : n'emañ kar Gwener ebet o klask kuzhat lodenn ebet eus he c'hened, met sevel a ra he blev etre he bizied d'o sec'hañ, ha sellout rag-eeun ouzh he gweladenner en ur astenn he brennid.
Meur a Venus en he c'hluch a voe savet e stal Giambologna hag e hêr Antonio Susini ; e-touez ar skouerennoù-se eus delwennoù arem Gwener bihanaet gant Susini ez eus unan hag a oa e dastumad ar roue gall Loeiz XIV, hag a zo e dalc'h an Holburne Museum of Art e Bath ; unan all zo e dastumad Prince Carl Eusebius von Liechtenstein.
Ar patrom zo kaoz anezhañ en un arroud eus Istor Naturel Plinius an Henañ , ma ra ar gont eus an delwennoù e Templ Jupiter Stator er Porticus Octaviae, nepell diouzh ar Forom roman ; lenn a reer Venerem lavantem sese Daedalsas, stantem Polycharmus , en he sav, "eus" Polycharmus"), ma'z eus dave d'ur Gwener ha ne oa ket en he sav, graet gant un Doidalses, pe Daedalsas, dianav a-hend-all.
Un tamm mat a vec'h a vez o klask disheñvelout an holl zelwennoù roman a zo bet graet en doare-se diwar skridoù hag an deskrivadurioù anezhe hepken, kement a gizelladurioù zo, met lod zo gant ur jarl dour, pe un Eros bennak ouzhpenn, ha neuze e vez aesoc'h diouzhtu.
En XVIIvet ha XIXvet kantved e kreded e oa graet an delwenn da skeudenniñ un istor eus an Henamzer diwar-benn div blac'h eus Sirakuza, e Sikilia, a oa o taeliñ da c'houzout pehini anezho he devoa ar feskeneoù kaerañ stummet.
Afrodite Anadyomene , a ziskoueze an doueez o sevel eus ar mor (n'eo ket al livadur edo o labourat warnañ pa varvas, met unan all kalz a-raok), hag evit ar poltred-se e kont Plinius an Henañ en doa bet ur serc'h da Alesant, Kampaspe hec'h anv, da batrom evit livañ Afrodite.
Goulenn a reas Ptolemaios gant piv e oa bet lavaret dezhañ e oa kouviet, ha setu Apelles da gemer un tamm glaou-koad diwar an oaled ha da dresañ ur poltred ouzh ar voger, ma voe anavezet gant ar roue kerkent hag al linennoù kentañ e oa e farouell an hini e oa ar c'houvier.
Timbroù implijet e Rusia ivez a vez graet gante e Sina betek 1899, gant ma ‘z eus moulet ar soulgarg "" warne. Liv ar soulgarg a c’hell bezañ du, glas pe ruz, hervez liv ar paper e-unan, evit kreñvaat an enebiezh. A-zerc’h pe a-blaen e c’hellont bezañ.
Krouet e oa bet ar Strollad p'en em deuzas Luskad evit Strollad Komunour Unvan Gres bet savet gant tud aet kuit eus Strollad Komunour Gres da geñver 1953-1956 o sevel a-enep da d'an adwelouriezh soviedel hag a-du gant linenn bolitikel Nikolaos "Nikos" Zac'hariadis gant komunourion c'hresianek en harlu en Unaniezh Soviedel ha e broioù sokialour all, ez-kadourion hag ofisierion Talbenn Dishualded Broadel -Arme Dishualded Pobl Gres .
Hervez Anasintaksi n'en deus Strollad Komunour Gres a-vremañ - ma vez graet "K"KE pe "K"KE anezhañ gante - netra da welet gant ar strollad komunour "gwirion" betek 1955-1956 pa savas a-du gant an adwelouriezh soviedel ha hervez Anasintaksi e oa bet bratellet gant pennoù nevez ar Strollad Komunour ar Sekretour-Meur betel 1955, Nikolaos "Nikos" Zac'hariadis.
Ur strollad stalinour an hini eo implijet gante alies an termen "stalinour" ouzhpenn "marksour-leninour" evit komz eus o linenn bolitikel o-unan, gantañ da bal unvaniñ an holl strolladoù komunour e Gres en ur Strollad Komunour marksour-leninour nemetañ.
Daet e oa dezhoñ achiv I Vampiri (renet get Ricardo Freda ha eñ dilezet ar film pa ne oa ket evit en em glevet get ar sevenour anezhoñ) rak brudet e veze a-drugarez d'e dro-spered habask ha d'e ijin a lakae d'ar sevenourion armezhiñ argant rak ma ouie-eñ get an doazh ma oa doc'h ar sklerijenniñ krouiñ efedoù hag a oa marc'hadmat ur braouac'h.
«E-keit ma veze Omfale, gwisket gant kroc'hen leon Nemea, o terc'hel ar penn-bazh, edo Herakles, gwisket e maouez, gant ur sae vouk, o labourat gant gloan, hag e lez Omfale d'e skouarnata a-wechoù gant he fantouflenn.»
Kurdistan Turkia pe Hanternoz Kurdistan pe Kurdistan an Norzh (Türkiye Kürdistanı pe Kuzey Kürdistan e turkeg, Kurdistana Tirkiyê pe Bakurê Kurdistanê e kurdeg) eo an anv a reer eus al lodenn eus Turkia a zo annezet gant Kurded, e-kichen ar rannvroioù all zo poblet ganto er Reter-Nesañ.
Fañch Peru a zo ganet e Kerofern, Ploubêr e 1940, etre ar « rinier vihan » hag ar « rinier vras » . War vord ar stêrioù-mañ en deus tremenet ul lodenn vat eus e yaouankiz ha hiziv c'hoazh pa c'hell kaout hed c'har e teu da aveliñ, diavaez ha diabarzh. Evit kuilh ar vriad primskeudennoù-mañ en deus baleet a-hed al Leger eus ar vammenn betek an aber, tamm ha tamm, da bep seurt koulz eus an deiz, da bep seurt mare eus ar bloaz. An destenn c'halleg kinniget a-dal n'eo ket un droidigezh ger ha ger eus an destenn vrezhonek.")
Ne reas ket berzh ar gelaouenn bolitikel-se a glaske gwerzhañ mennozhioù a-du gant ar roue gall Loeiz Fulup Iañ, ha tamallet e voe brezhoneg Kombod hag e zoare-skrivañ, tostoc'h da hini ar Gonideg eget da hini distabil ar veleien.
Tik gant ar c'hoariva e sell a-dost eus ar pezhioù brezhoneg : "Gwelet 'm eus ne oa nemet ur c'hoariva kozh ha relijiel ha ne blije ket din an dra-se. C'hoant em eus bet da skrivañ ur pezh-c'hoari evel pa oan e Bro-Japan".
Klokaat a ra e zeskadurezh eus ar yezh komzet o labourat war ar maez e Breizh Izel e-pad ar vakañsoù skol-veur : " Daremprediñ ar beizanted oa ur redi din. Ma vijen chomet er rann geltiek, e vijen bet troc'het eus ar bobl hag em bije komzet ur brezhoneg re uhel".
E 1990 e kav labour e Kambr a goñverzh Kemper, d'ober war dro ar c'hentelioù japaneg en ISUGA ha da lakaat e darempred embregerezhioù Breizh gant broioù ar sav-heol : " Gouestoni ar Vretoned war al labour, o en-dro, o doare-bevañ, o sevenadur dibar a sach ar Japaniz dre amañ".
Japaniz all o deus desket brezhoneg, met eñ e oa an hini kentañ, an hini a voe o chom ar pellañ e Breizh, hag an hini nemetañ en deus laosket roud skrivet e brezhoneg : daou bezh-c'hoari hag ul levrig marvaihoù Marvailhoù ar Sav-heol embannet gant An Here.
Deskrivet eo bet an Apacheed gant ar c'honkistador Francisco Vásquez de Coronado evel-henn : « Diwar ar bizoned e vev an indianed-se rak ne c'hounezont ket ar maiz. O zi a savont diwar kroc'henn bizoned neuze hag o dilhad, o botoù hag o c'herdenn a reont gant se ivez. Gant ar blev e reont o gloan. Gant stirennoù bizon e reont neudennoù a dalvez dezho da wriat o dilhad hag o zeltennoù ».
Philippe de Vitry, ganet e Pariz d'an 31 a viz Here 1291 ha marvet d'an 9 a viz Even 1361, e Pariz ivez, a oa ur sonaozour, un damkanour eus ar sonerezh hag ur barzh gall en deus krouet oberennoù e stumm sonerezh ar Grennamzer anvet ars nova.
Talvezout a ra Mercosur kement ha kenvarc'had ar Su (Mercado Común del Sur e spagnoleg / Mercado Comum do Sul e portugaleg / Ñemby Ñemuha e gwaranieg) e div yezh ofisiel ar MERCOSUR (ar spagnoleg gant Arc'hantina, Paraguay, Uruguay, Venezuela hag ar broioù kevelet hag ar portugaleg gant Brazil).
Kavet ez eus bet taolennoù eus levraouegoù-skol an amzer-hont ma lenner istorioù eus lern lorberien, kon diampart (« Ki ar gov ha n'en doa ket gallet diskar an annev a ziskaras ar podad dour »), olifanted (« Ur flemmerez diskennet war gein un olifant a c'houlennas digantañ ha ne oa ket re bonner ha ne vije ket gwelloc'h dezhi nijal kuit »).
An deiz heolel eo ar c'houlzad ma'z eus ezhomm d'an Douar evit ober un dro pa vije posupl e welout a-ziwar an Heol, mod-all eo ar c'houlzad a zo etre daou dremenad an Heol lerc'h-ouzh-lerc'h a-blom d'ar memes hedred.
A-bouez eo emzalc'h an daou seurtad heliom 4 tanav evit ar glaskerien a studi ar mekanikoù kwantek, anadenn an dreistberusted dreist-holl, stad tizhet gant an heliom er poent lambda e 2,1768 K, war-dro 271 C hag evit ar re a studi efed ar gwrezverkoù tost d'ar zero klok war danvezioù all .
Dizoloet e voe an heliom evit ar wezh kentañ gant Pierre Jules César Janssen, ur steredoniour gall, e kurunenn an Heol e-kerzh ar fallaenn a c'hoarvezas d'an 18 a viz Eost 1868 ha, nebeut goude, gant ar steredoniour saoz Sir Joseph Norman Lockyer, dindan stumm ur roudenn velenn dianav er skalfad.
Strollad Marksour-Leninour Kanada (Marxist-Leninist Party of Canada/Parti marxiste-léniniste du Canada) eo an anv implijet gnt ar Strollad evit kinnig kannaded en dilennadegoù evit lakaat an diforc'h etre ar strollad-mañ hag ar strollad heñvel e anv, Strollad Komunour Kanada hervez an diviz bet kemeret gant an aozadur ofisiel karget da diwall ma vefe kaset da benn en un doare reizh ar mouezhiadegoù e Kanada, "Dilennadegoù Kanada" daoust ha ma sav ar Strollad e-unan a-enep d'an diviz-se.
Krouet e oa bet ar Strollad gant Hardial Bains bet krouet gantañ an "Etrebroadelourion" e 1963 o sevel a-du gant lienn bolitikel Mao Zedong da heul an disrann etre Sina gant an Unaniezh Soviedel keit ha ma kendalc'has Strollad Komunour Kanada da souten URSS ha diwar-se e oa bet kroget da labourat evit krouiñ ur strollad komunour enep-adwelour, deuet da vezañ "Strollad Komunour Kanada " e 1970.
Er penn-kentañ e veze kritiket gant ar Strollad ivez linenn bolitikel Kuba, lakaet gantañ da "stroll adwelour, met da heul ur weladenn gant Hardial Bains da Guba e voe kemmet linenn bolotikel ar Strollad e-keñver Kuba ha bremañ e sav a-du krenn gant ar renad-se, embannet gantañ zoken kelaouenn ofisiel Strollad Komunour Kuba, "Granma e saozneg evit bezañ skignet e Kanada.
Daoust ha ma teuas Strollad Singh da vezañ unan eus ar strolladoù marksour-leninour kreñvañ tro-dro da 1980 e krogas da vont war bihanaat ha war wanaat goude ma'ch euas kuit izili a-bouez, en o zouez Chandrapulla Reddy ha meur a disrann all.
Trec'h e oa an izili boded en-dro da Rana ha mont a reas darn vrasañ pennoù ar strollad gante anvet ar "C'huzul Kreiz Da c'hortoz" ha krouet e oa bet ur C'huzul Krezi hag ur Strollad nevez gant ar vihan-niver aet kuit, Singh en o fenn.
En hañv 1975 e oa bet difennet gant Gouarnamant India 27 aozadur, en o zouez, SKI Singh ha da neuze e oa bet krouet gant ar Strollad tezenn an talbenn unvan tri live dezhañ, ennañ: un 'talbenn dispac'hel unvan' (ennañ komunourion dispac'hel gante da bal sevel ur strollad komunour unvan); un 'talbenn proleter unvan' diazezet war stourm al labourerion hag; un 'talbenn demokratel unvan' gantañ da bal stourm evit tizhout ar gwiroù demokratel en-dro.
Disheñvel eo Strollad Rana diouzh ar strolladoù marksour-leninour all oberiant en India dre ma stourm kalz war dachenn an enep-faskouriezh rak hervez Strollad Komunour India Kuzul Kreiz Da c'hortoz ec'h eo ar strollad hindouegour- broadelour Bharatiya Janata un dañjer faskour evit India ha neuze e vez erbedet gant ar Strollad sevel a-du gant strolladoù nann-marksour-leninour, evel da skouer Strollad Komunour India pe zoken Indian National Congress el lec'hioù ma n'eus kannad dispac'hel ebet da geñver an dilennadegoù.
Ar Strollad Komunour India Kuzul Kreiz Da c'hortoz a oa ar strollad marksour-leninour kentañ o tibab kemer perzh dilennadegoù ha diwar-se e savas meur a gudenn diabarzh, bet tamallet Singh e 1977 da fellout dezhañ lakaat ar Strollad ma oa er penna anezhañ da vont da vezañ ur srollad sokial-demokratel.
Strollad Komunour India Kuzul Kreiz Da c'hortoz (e saozneg: Provisional Central Committee, Communist Party of India ) a zo anv ur strollad komunour marksour-leninour maoour bet krouet en India e 1971 da heul un disrann e diabarzh Strollad Komunour India gant Satyanarayan Singh en he fenn, adaozet e miz Ebrel 1973.
Diazezet e oa bet Strollad Komunour Alamagn gant Rosa Luxemburg ha Karl Liebknecht e 1918, ha Strollad ar Labourerien Alaman, anavezet diwezhatoc’h evel Strollad Broadel Sokialour al Labourerien Alaman, pe Strollad Nazi, a voe diazezet e miz Genver 1919.
Goude al lazhadegoù er bloavezhioù 1910 e vanas an darn vrasañ eus ar bontegerion a chomas c'hoazh en Azia Minor dindan beli Feur-emglev Lausanne ha da heul an eskemmoù poblañsoù etre Turkia ha Gres e oant bet adannezet e Gres, dreist-holl e norzh ar vro.
Meur a c'hemm-anv a oa bet a-raok tizhout an anv a-vremañ "Bodad Ray O. Light": "Yaouankizoù evit Stalin" e 1968 ha "Bodad Labourerion Stalinour evit Dishualded Afrikan-Amerikan hag evit un Etrebroadel Komunour Nevez" (Stalinist Workers Group for African-American Liberation & a New Communist International) etre 1969 ha 1976.
Daoust ha ma oa bihan-tre e oa "Morzhol ha Dir" ar Strollad nemetañ meneget dre e anv war-eeun gant C'hrouchtchov en e disklêriadennoù foran a-nep d'ar fed ma savas a-du Strollad Komunour Sina gant Strollad Labour Albania da heul an disrann etre an Unvaniezh Soviedel ha Republik Pobl Sina.
Hervez Bodad Ray O. Light ec'h eo an impaelerouriezh, hag hini Stadoù-Unanet en he fenn, enebour brasañ al labouererion/ezed dre ar bed holl hiziv ha klask a reont an tu da unaniñ al luskad a-enep d'an hollvedouriezh ha d'ar brezel war diazezoù enep-impaelour kreñv a talvezfe da c'houde da diazez solut evit adsevel ar C'homintern.
Naruto Uzumaki, an dudenn bennañ, zo ur c'hrennard ninja trouzus, gouroberiant, dirakwelus a vez atav o klask bezañ anavezet hag a fell dezhañ dont da vezañ un Hokage, an ninja anavezet en ur gêriadenn evel ar rener hag ar c'hreñvañ eus an ninjaed.
E 1924 e vez embannet ur rummad timbroù boutin gant skeudenn ur vag pe lec'hiennoù heverk an enezenn ha poltred ar Roue George V, heuliet gant un eil e 1934 bravoc’h ha liesoc’h an danvez dezhañ : gweledvaoù an enezenn ha kartenn ar vro.
E kêr Pompeii, distrujet gant dislonkadennoù ar menez Vesuvio en Henamzer, ez eus bet kavet murlivadurioù erotek, poltredoù d'an doue Priapus, arouezioù splann o ster, enskrivadurioù, hag ivez bitrakoù a veze en tier, evel lampoù-eoul kalc'hheñvel.
Ar gerioù Mirdi Kuzh pe Kabined Kuzh a vez graet ganto d'ober anv eus un dastumad traoù a ziskouez splann oberoù a denn d'ar reizh, hag a zo bet kavet e Pompeii, hag a zo war-ziskouez e galeriennoù a-gostez e Mirdi Broadel Hendraouriezh Naplez, en Italia, anvet gwechall Museo Borbonico.
A-wezhoùigoù e vez renket ivez e-touez ar c'hensonennoù linkus ar c'hensonennoù dre serriñ a-gostez kavet dreist-holl e yezhoù Norzhamerika, d.s. ar gensonenn kevig dre daravat a-gostez divouezh ha mouezhiet ha , hag ar c'hensonennoù kevig dre fic'hal a-gostez divouezh ha mouezhiet ha hag ivez ar gensonenn dre strakal daoust ha ma n'eo ket ket uhel o live son evit hini ar c'hensonnenoù linkus rik all.
Er yezhoniezh e vez implijet an termen linkus war dachenn ar fonetik hag ar fonologiezh evit komz eus ar c'hensonennoù dre dostaat na vezont ket renket e rummad an hantervogalennoù dre ma ne glotont gant vogalenn ebet, evel da skouer an doare ma klot an hantervogalenn (skrivet hervez reizhskrivadur ar brezhoneg gant ar vogalenn pe gant .
Fryne ( / Phrýnê e gregach, da lavarout eo "touseg", ul lesanv moarvat) a oa un hetaira brudet en Hellaz kozh er , ha serc'h da dud uhel pe brudet evel ar c'hizeller Praksiteles, a reas meur a zelwenn diwarni, ha dreist-holl Afrodite Knidos , pe al livour Apelles, a livas anezhi evel Afrodite Anadyomene.
Kefridi ar C'hendalc'h an hini e oa dielfennañ ha reiñ o asant d'ar rentaoù-kont kinniget gant ar C'huzul Kreiz, diazezañ linenn politikel ar Strollad ha dilenn izili ar C'huzul Kreiz , anezhañ an eil aozadur pouezusañ da heul ar C'hendalc'h, ennañ holl izili ar Gouarnamant ouzhpenn izili all o tont dreist-holl eus an intelligentsia.
Kregiñ a reas da vat an disparti etre an Unvaniezh Soviedel ha Sina da geñver Kendalc'h Strollad Labourerion Roumania dalc'het e 1960 pa glaskas Nikita C'hrouchtchov boutañ warn kannaded pep bro o kemer perzh ennañ evit ma tamallfent ez-ofisiel gante emzalc'h ha linenn politikel Sina.
Klask a reas an unvaniezh Soviedel skarzhañ Enver Hoxha ha Mehmet Shehu en hañv 1960, chom a rejont a-sav da degas greun da Albania e-keiz ur prantad sec'hor ha reiñ a rejont lañs dre kanadi URSS e Tirana d'an Albaniz a save a-enep da linenn politikel ofisiel ar Strollad.
Da gentañ-holl e oa bet adaozet penn-da-benn an arme dre skarzhañ an holl renkoù milourel ha dre krouiñ komiserion bolitikel en arme, melestradur ar gouarnamant hag an ekonomiezh, o izelaat gopr an implijidi pennañ hag en ur gas anezhe diouzh o burevioù evit labourat el labouradegoù ha war ar maez evit en em dostaat ouzh ar proletariad da vat.
Diouzh an tu all e stagañ Albania da sevel darempredoù nevez gant broioù all, en o zouez liammoù kenwerzh gant Frañs hag Italia hag ivez gant meur a Stad nevez-dishual eus Afrika hag Azia hag e 1971 e teuas Albania a-benn da gaout darempredoù reizh adarre gant Yougoslavia ha Gres.
Sevel a reas Albania a-enep krenn da bolitikerezh Sina e-keñver ar fed ma veze klasket gantañ liammoù statoc'h-startañ gant Stadoù-Unanet Amerika da-gñver penn-kentañ ar bloavezhioù 1970 ha klask a reas dont da vezañ dishualoc'h e-keñver Sina dre stardañ liammoù diplomatel hag ekonomikel gant broioù all, dreist-holl broioù eus Kornôg Europa.